Pāvels Šteinbors

Pāvels Šteinbors (dzimis  Rīgā kā Pāvels ČernuhaPoļu mediji: Fertovs nevienojas par līgumu un nepaliks Hožuvas "Ruch") ir latviešu futbolists, spēlē vārtsarga pozīcijā. Latvijas futbola izlases dalībnieks. Pašlaik (2022) pārstāv Latvijas Virslīgas klubu FK RFS.

 Karjera 
 Klubos 
Karjeru uzsācis JFC Skonto komandā 2001. gadā, 2004. gadā pārgājis uz FK Jūrmala. 2008. gadā līdz sezonas beigām tika izīrēts Anglijas čempionāta klubam Blackpool FC. Tajā viņš spēlēja kopā ar citu latvieti Kasparu Gorkšu, tomēr pirmās komandas sastāvā neaizvadīja nevienu spēli. Pēc īres beigām atgriezās Latvijā un pārgāja uz FK Liepājas Metalurgs. 2009. gadā kļuva par Latvijas Virslīgas čempionu. 

 pievienojās Dienvidāfrikas klubam Golden Arrows. Sezonu sāka kā kluba pamatvārtsargs, taču sezonas otrajā pusē zaudēja vietu sākumsastāvā. 2013. gada jūlijā Šteinbors pārcēlās uz Polijas Ekstraklasa klubu Zabžes "Górnik". Komandā nospēlēja divas sezonas, aizvadot vairāk nekā 50 spēles. Pirms 2015.—2016. gada sezonas pievienojās Kipras klubam Nea Salamina. Sezonā aizvadīja 16 spēles Kipras Pirmajā divīzijā. Pēc sezonas beigām atgriezās Polijā, parakstot līgumu ar Gdiņas "Arka". Kluba sastāvā nospēlēja četras sezonas. 2017. gadā kļuva par Polijas kausa ieguvēju. Pēc 2019.—2020. gada sezonas klubs atstāja augstāko līgu, un Šteinbors pārgāja uz citu Polijas klubu Bjalistokas "Jagiellonia". Tajā aizvadīja divas sezonas.

2022. gada jūnijā pievienojās Virslīgas klubam FK RFS.

 Izlasē 
Spēlējis gan Latvijas U-19, gan U-21 izlašu sastāvos. Latvijas pieaugušo izlasē debitējis  draudzības spēlē pret Ziemeļīriju. Daudzas reizes pieteikts spēlēm kā izlases rezerves vārtsargs. Šteinbors atzīts par 2019. un 2020. gada Latvijas labāko futbolistu. Pēc 2023. gada 28. marta 2024. gada Eiropas čempionāta kvalifikācijas spēles pret Velsu kopā ar Artūru Zjuzinu pārkāpa komandas disciplīnu un uz nākamo spēli abi vairs netika izsaukti.

 Atsauces 

 Ārējās saites 

 90minut.pl spēlētāja profils

Kategorija:1985. gadā dzimušie
Kategorija:Rīgā dzimušie
Kategorija:Latvijas futbola vārtsargi
Kategorija:Latvijas izlases futbolisti
Kategorija:Blackpool F.C. spēlētāji
Kategorija:FK Liepājas Metalurgs spēlētāji
Kategorija:Bjalistokas "Jagiellonia" spēlētāji
Kategorija:FK RFS spēlētāji
Kategorija:Gdiņas "Arka" spēlētāji
Kategorija:Górnik Zabrze spēlētāji
Kategorija:Nea Salamina Ammochostos FC spēlētāji